Author: Leif

Referat af bestyrelsesmødet den 1. oktober 2013, hos Jesper
Mødedeltagere: Bestyrelsen var samlet.
Dagsorden:
1. Godkendelse af ref. fra sidste møde.
2. Foreningsnyt
3. Kloakker
4. Veje
5. Økonomi
6. Hjemmesiden
7. Revision af vedtægter
8. GF 2014
9. Næste møde
10. Evt.
Ad. 1. Ref. godkendt
Ad. 2. Foreningen byder velkommen til de nye ejere af Enigheds A. 9, Risvangen 14 og Risvangen 35
Der har desværre været flere indbrud hen over sommeren og der er stadig snushaner på spil. Vi henstiller til at alle kaster et ekstra blik på husene omkring os.
Ad. 3. Der har de sidste måneder været "kloak virus", hvor rotterne har holdt deres egen fest. Det startede på Enigheds A. 1-3, hvor skaden stort set er udbedret, dvs Foreningen afventer svar fra kommunen om de vil være med til en strømpeforing, for at undgå yderligere afskalling. Dernæst blev kloakken Risvangen 9-11 ramt og er ligeledes ved at blive udbedret. Til sidst er der opgravning ud for Risvangen 31, dette er kommunens del og derved ingen udgifter for vejlaget. Risvangen 32 har fået foretaget en rensning af skelbrønd, udgiften afholdes, ifølge vedtægterne, af vejlaget.
Ad. 4. Der har igen i år været en arbejdsdag i foreningen. Denne gang var der fokus på udskiftning og opretning af fliser. Der er stadig nogle der mangler, ting tager tid ...... Arbejdssjakket er klar til endnu en omgang til næste år. Bestyrelsen besluttet, at det skal være en årlig tjans, dels sparer foreningen en del penge og sidst, men ikke mindst, er det socialt rigtig hyggeligt, uden at glemme at det også er rigtig hårdt arbejde og der knokles. Der er revner lidt hist & pist på vejene, disse bliver først udbedret til foråret. På hjørnet af Brønshøjholms A. v. Pause er kantsten og kloakdækslet trykket ned. Skaden er sket i forbindelse med levering af byggematerialer til de nye rækkehuse. Stig kontaktet byggeleder. Derudover er der røget et par hjørner af to fliser samt noget asfalt mellem fortov og kantsten ud for Kim & Anette, Brh. A. Dette er der bøvl med få dem til at anerkende. 
Ad. 5. Økonomi. Status ok.
Ad. 6. Leif arbejder ihærdigt med foreningens nye hjemmeside. Der er allerede lagt en del ting ind på den. Tak for det Leif. Har I input til hjemmesiden, modtager Leif dem gerne.
Ad. 7. Bestyrelsen har gennemgået vedtægterne mhp revision af dem i det kommende år. Nærmere info på GF.
Ad. 8. GF 2014 vil blive afholdt i marts måned.
Ad. 9. Næste møde vil blive afholdt i januar måned hos Anette.
Ad. 10. Jesper nævnte, at han godt ville prøve at lave vejledning a´la skitse/tegning med tegn og fortæl over foreningens kloakker mhp at smække den på hjemmesiden. Bestyrelsen gav fluks Jesper grønt lys til denne geniale idé.
											Ref. Anette Düring